จีดีพี “ออสเตรเลีย” ไตรมาสแรกโต 1.8% หลังผู้บริโภคใช้จ่ายพุ่ง-เอกชนลงทุนเพิ่ม
“จีดีพี” ประเทศออสเตรเลีย ไตรมาส 1/2564 เติบโต 1.8% หลังจากที่นักวิเคราะห์คาดการณ์ว่าจะขยายตัว 1.5% โดยปัจจัยสนับสนุนจากการที่ผู้บริโภคนำเงินออกมาใช้จ่ายมากขึ้น และภาคเอกชนมีการลงทุนเพิ่มขึ้น
“จีดีพี” ประเทศออสเตรเลีย ไตรมาส 1/2564 เติบโต 1.8% หลังจากที่นักวิเคราะห์คาดการณ์ว่าจะขยายตัว 1.5% โดยปัจจัยสนับสนุนจากการที่ผู้บริโภคนำเงินออกมาใช้จ่ายมากขึ้น และภาคเอกชนมีการลงทุนเพิ่มขึ้น
2 มิ.ย. 2564

สำนักงานสถิติแห่งชาติออสเตรเลีย (ABS) เปิดเผยว่า ตัวเลขผลิตภัณฑ์มวลรวมภายในประเทศ หรือ GDP ในไตรมาส 1/2564 ขยายตัว 1.8% เมื่อเทียบเป็นรายไตรมาส ซึ่งเติบโตกว่าที่นักวิเคราะห์คาดการณ์ว่าจะขยายตัว 1.5% โดยได้ปัจจัยสนับสนุนจากการที่ผู้บริโภคนำเงินออมออกมาใช้จ่ายมากขึ้น และภาคเอกชนมีการลงทุนเพิ่มขึ้นด้วย หากเทียบเป็นรายปี ตัวเลข GDP ไตรมาส 1 ขยายตัว 1.1% ซึ่งดีกว่าที่นักวิเคราะห์คาดการณ์ไว้ว่าจะขยายตัวเพียง 0.6%
โดยนายมิเชล สเมเดส หัวหน้าสำนักงานสถิติออสเตรเลีย เปิดเผยว่า ตัวเลข GDP ไตรมาส 1 ขยายตัวได้ดีกว่าที่คาดการณ์ไว้ ซึ่งบ่งชี้ว่ากิจกรรมทางเศรษฐกิจของออสเตรเลียเริ่มฟื้นตัวสู่ระดับที่สูงกว่าในช่วงก่อนเกิดการแพร่ระบาดของโรคโควิด-19 โดยปัจจัยบวกส่วนใหญ่มาจากการที่ภาคธุรกิจเพิ่มการลงทุน โดยเฉพาะการลงทุนซื้อเครื่องจักรและอุปกรณ์ซึ่งทำสถิติแข็งแกร่งสุดนับตั้งแต่เดือนธันวาคม 2552 เนื่องจากภาคธุรกิจมีความเชื่อมั่นมากขึ้น รวมทั้งการที่รัฐบาลออกนโยบายสร้างแรงจูงใจด้านภาษี
ทั้งนี้ ข้อมูลจากสำนักงานสถิติออสเตรเลียยังระบุว่า การใช้จ่ายภาคครัวเรือนพุ่งขึ้น 1.2% ในไตรมาส 1 ขณะที่การลงทุนในภาคเอกชนพุ่งขึ้น 5.3% ส่วนอัตราการออมของภาคครัวเรือนลดลงมาอยู่ที่ระดับ 11.6% หลังจากประชาชนเริ่มนำเงินออมออกมาใช้จ่ายมากขึ้น